section_heading: Invazija na Tunis i Sicilijanske večeri
paragraph_text: Kada je umro tuniski emir 1277. vazalski odnos Tunisa u odnosu na Aragon počinje slabiti, pa Petar III. šalje 1280. godine ekspediciju u Tunis. Tijekom 1281. priprema 140 brodova i 15.000 vojnika za invaziju na Tunis. Aragonska vojska se iskrcala 1282. i započela je s utvrđivanjem. U to vrijeme uslijedila je pobuna na Siciliji zvana "Sicilijanske večeri". Sicilijanci su poslali izaslanstvo i obraćaju se Petru III s molbom da im pomogne u svrgavanju Anžuvinaca na Siciliji. Petar III. je po nasljednoj liniji imao legitimno pravo na sicilijansko prijestolje, pripadao je istoj porodici kao i Robert Guiscard, normandijski osvajač Sicilije i na taj način mogao polagati pravo na Kraljevinu Siciliju. Anžuvinci su bili nepopularni na Siciliji, a došli su na vlast zahvaljujući pomoći pape. Petar III. se iskrcao u Trapanima 30. kolovoza 1282. Proglašen je kraljem 4. rujna 1282. u Palermu. Karlo I. Anžuvinac je bio prisiljen pobjeći na jug Italije kako bi zadržao dio tadašnje kraljevine Sicilije, tj. Napuljsko Kraljevstvo.